പ്രതിശ്രുതവരനൊപ്പം ബൈക്കില് സഞ്ചരിച്ച യുവതി ബസിനടിയില് വീണ് മരിച്ചു ചങ്ങനാശ്ശേരി: പ്രതിശ്രുതവരനൊപ്പം ബൈക്കില് യാത്രചെയ്യുകയായിരുന്ന യുവതിക്ക് കെ.എസ്.ആര്.ടി.സി. ബസിനടിയിലേക്കുവീണ് മരിച്ചു. മാമ്മൂട് വളവുകുഴി കരിങ്ങണാമറ്റം വീട്ടില് സണ്ണിയുടെയും ബിജിയുടെയും ഏകമകള് സുബി ജോസഫ് 25 ആണ് മരിച്ചത്. വാഴൂര് റോഡില് പൂവത്തുംമൂടിനു സമീപം ചൊവ്വാഴ്ച വൈകീട്ട് 5.30ഓടെയാണ് സംഭവം നടന്നത്. കറുകച്ചാല് ഭാഗത്തുനിന്ന് ചങ്ങനാശ്ശേരി ഭാഗത്തേക്ക് വരുകയായിരുന്നു ഇരുവാഹനങ്ങളും. കെ.എസ്.ആര്.ടി.സി. ബസ് ഓവര്ടേക്കു ചെയ്യുന്നതിനിടെ ബൈക്കിന്റെ ഹാന്ഡിലില് തട്ടി. നിയന്ത്രണംവിട്ട ബൈക്കിന്റെ പിന്നിലിരുന്ന സുബി ബസിന്റെ പിന്വശത്തേക്ക് വീഴുകയായിരുന്നു. സുബിയുടെ തലയിലൂടെ ബസിന്റെ പിന്ചക്രം കയറിയിറങ്ങുകയും ചെയ്തു. സംഭവസ്ഥലത്തുതന്നെ സുബി മരിച്ചുവെന്ന് പോലീസ് പറഞ്ഞു. കുമളിയില്നിന്ന് കായംകുളത്തേക്ക് പോകുകയായിരുന്നു ബസ്.The post പ്രതിശ്രുതവരനൊപ്പം ബൈക്കില് സഞ്ചരിച്ച യുവതി ബസിനടിയില് വീണ് മരിച്ചു first appeared on MalayalamExpressOnline.